 Waxa ugu horayn ka hadlay Guddoomiyaha Hayadda Qurbajoogga JSL Mudane Cabdi Cabdillaahi Xirsi Dayaxweerar oo sheegay ujeedada ay u qabteen kulankan Waxa aannu u qabannay kulankan inaan ku maamuusno oo ku sagootinno laba masuul oo aannu si fiican usoo wada shaqaynnay ee shalay xilka wareejiyay waa Wasiir-ku-xigeenkii hore ee Arrimaha Debadda Mudane Kaysar Maxamed Cabdillaahi iyo Wasiiru-dawlihii hore ee Arrimaha Debadda Mudane Maxamed Mixille Boqorre, kuwaasoo aan uga mahadcelinayno sidii wadanjiyadda iyo xilkasnimada lahayd ee aan usoo wada shaqaynay, iyo inaanu sidoo kale halkan ku soo dhawaynno oo la is barto Wasiir-ku-xigeenka cusub ee Madaxweynaha JSL usoo magacaabay xilka Wasiir-ku-xigeenka Wasaaradda Arrimaha Debadda waa Mudane Liibaan Yuusuf Cismaan, isla markaana aannu isugu yeedhno oo ku wadatashanno Safiirada Somaliland ee wadamada debadda qaarkood oo had iyo goor aannu wada shaqayn weyn iyo iskaashi ka leenahay xagga xidhiidhka jaalliyadaha iyadoo runtii aan ka cudur daaranayo oo aan ka xumahay inay Safiiro badani noqdeen oo France, Sweden iyo dalal kaleba leh inkastoo aannu Xafiiska ku wada qaabillay oo markasta ay dalka yimaadaan nagu soo booqdaan Xafiiska iyo Wasaaradda, ayuu yidhi. 